### NN 52/2015 (13.5.2015.), Dopuna Plana prijama u državnu službu u tijela državne uprave i stručne službe i urede Vlade Republike Hrvatske za 2015. godinu

MINISTARSTVO UPRAVE

1016

Na temelju članka 43. stavka 2. Zakona o državnim službenicima (»Narodne novine« broj 92/05, 107/07, 27/08, 49/11, 150/11, 34/12, 37/13, 38/13 i 1/15), uz prethodnu suglasnost Ministarstva financija, klasa: 112-02/15-01/16, urbroj: 513-05-01-15-5 od 30. travnja 2015. godine, ministar uprave donosi

DOPUNU PLANA PRIJAMA

U DRŽAVNU SLUŽBU U TIJELA DRŽAVNE UPRAVE I STRUČNE SLUŽBE I UREDE VLADE REPUBLIKE HRVATSKE ZA 2015. GODINU

I.

Donosi se Dopuna Plana prijama u državnu službu u tijela državne uprave i stručne službe i urede Vlade Republike Hrvatske za 2015. godinu.

II.

Na dan 1. siječnja 2015. godine u tijelima državne uprave i stručnim službama i uredima Vlade Republike Hrvatske, za koje se planira zapošljavanje, bilo je 29.493 zaposlenih.

U tijelima državne uprave i stručnim službama i uredima Vlade Republike Hrvatske, za koje se planira zapošljavanje, u 2015. godini planira se zapošljavanje ukupno 835 službenika na neodređeno vrijeme, od čega 203 službenika s radnim iskustvom i 632 vježbenika.

U 2015. godini planira se prijam 10 službenika u državnu službu na određeno vrijeme zbog povećanog opsega posla.

Na dan 1. siječnja 2015. godine u tijelima državne uprave i stručnim službama i uredima Vlade Republike Hrvatske, za koje se planira zapošljavanje, bilo je zaposleno ukupno 1.568 pripadnika nacionalnih manjina. U 2015. godini planira se zapošljavanje 38 pripadnika nacionalnih manjina.

Na dan 1. siječnja 2015. godine u tijelima državne uprave i stručnim službama i uredima Vlade Republike Hrvatske, za koje se planira zapošljavanje, bilo je zaposleno 615 osoba s invaliditetom. U 2015. godini planira se zapošljavanje 11 osoba s invaliditetom.

Stvarno stanje popunjenosti radnih mjesta, planirani prijam u državnu službu, broj zaposlenih pripadnika nacionalnih manjina, planirano zapošljavanje pripadnika nacionalnih manjina, broj zaposlenih osoba s invaliditetom i planirano zapošljavanje osoba s invaliditetom utvrđuje se u tablici 1., koja je sastavni dio ove Dopune Plana.

III.

Tijela državne uprave i stručne službe i uredi Vlade Republike Hrvatske, za koje se planira zapošljavanje, popunjavat će radna mjesta prema ovom Planu, u skladu s pravilnikom o unutarnjem redu.

Popunjavanje radnih mjesta provodit će se u skladu s osiguranim financijskim sredstvima za plaće zaposlenih.

IV.

Ova Dopuna Plana stupa na snagu danom donošenja, a objavit će se u »Narodnim novinama«, najmanje jednom dnevnom listu koji se prodaje na cijelom području Republike Hrvatske i web-stranici Ministarstva uprave.

Klasa: 112-01/15-01/3

Urbroj: 515-04-01-02/4-15-84

Zagreb, 7. svibnja 2015.

Ministar
Arsen Bauk, v. r.

Tablica 1. Dopuna Plana prijama u državnu službu u tijela državne uprave i stručne službe i urede Vlade Republike Hrvatske za 2015. godinu

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Naziv državnog tijela | Stvarno stanje popunjenosti radnih mjesta (državnih službenika i namještenika) u državnom tijelu na dan 1. siječnja 2015. | Popunjenost radnih mjesta u državnom tijelu (državnih službenika i namještenika) pripadnicima nacionalnih manjina na dan 1. siječnja 2015. | Popunjenost radnih mjesta u državnom tijelu (državnih službenika i namještenika) osobama s invaliditetom na dan 1. siječnja 2015. | PLANIRANI PRIJAM NA NEODREĐENO VRIJEME | | | | | | | | | Planirano zapošljavanje državnih službenika, pripadnika nacionalnih manjina | Planirano zapošljavanje državnih službenika, osoba s invaliditetom | PLANIRANI PRIJAM NA ODREĐENO VRIJEME | | |
| Planirani prijam službenika s radnim iskustvom | | | Planirani prijam vježbenika | | | Ukupno planirano zapošljavanje na neodređeno vrijeme | | | Planirani prijam u državnu službu na određeno vrijeme zbog povećanog opsega posla | | |
|  |  |  | VSS | VŠS | SSS | VSS | VŠS | SSS | VSS | VŠS | SSS |  |  | VSS | VŠS | SSS |
| Ministarstva |  |  |  |  |  |  |  |  |  |  |  |  |  |  |  |  |  |
| Ministarstvo pravosuđa – središnji dio | 663 | 24 | 6 | 15 | 3 | 3 | 0 | 0 | 10 | 15 | 3 | 13 | 3 | 7 | 0 | 0 | 0 |
| Ministarstvo pravosuđa – kaznena tijela | 2670 | 82 | 39 | 2 | 0 | 2 | 0 | 0 | 140 | 2 | 0 | 142 | 10 | 1 | 0 | 0 | 0 |
| Ministarstvo unutarnjih poslova | 25607 | 1447 | 541 | 51 | 14 | 83 | 0 | 0 | 480 | 51 | 14 | 563 | 25 | 3 | 10 | 0 | 0 |
| Ministarstvo zdravlja | 433 | 10 | 20 | 15 | 4 | 5 | 1 | 0 | 0 | 16 | 4 | 5 | 0 | 0 | 0 | 0 | 0 |
| Ured Vlade Republike Hrvatske za suzbijanje zlouporabe droga | 11 | 0 | 0 | 1 | 0 | 0 | 0 | 0 | 0 | 1 | 0 | 0 | 0 | 0 | 0 | 0 | 0 |
| Ured državne uprave u Brodsko-Posavskoj županiji | 109 | 5 | 9 | 3 | 0 | 2 | 0 | 0 | 1 | 3 | 0 | 3 | 0 | 0 | 0 | 0 | 0 |
| UKUPNO PO STRUČNOJ SPREMI |  |  |  | 87 | 21 | 95 | 1 | 0 | 631 | 88 | 21 | 726 |  |  | 10 | 0 | 0 |
| UKUPNO | 29493 | 1568 | 615 | 203 | | | 632 | | | 835 | | | 38 | 11 | 10 | | |

52 13.05.2015 Dopuna Plana prijama u državnu službu u tijela državne uprave i stručne službe i urede Vlade Republike Hrvatske za 2015. godinu

52 13.05.2015 Dopuna Plana prijama u državnu službu u tijela državne uprave i stručne službe i urede Vlade Republike Hrvatske za 2015. godinu